A BIZOTTSÁG 179/2008/EK RENDELETE
(2008. február 28.)
a sertéshús magánraktározásáról szóló szerződések meghosszabbításának lehetővé tételéről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 4. cikke (6) bekezdésére és 5. cikke (4) bekezdésére,
mivel:
(1)
Az 1267/2007/EK bizottsági rendelet (2) a sertéshús magánraktározásához támogatás nyújtásáról rendelkezik a három, négy vagy öt hónap időtartamú raktározási szerződések esetén.
(2)
A sertéshús közösségi piacán nem tapasztalhatóak a hasított sertés árának növekedésére mutató határozott jelek, ezért biztosítani kell az 1267/2007/EK rendelet szerinti raktározási szerződések érvényességi idejének legfeljebb három hónappal történő egyszeri meghosszabbítását.
(3)
Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A folyamatban lévő magánraktározási szerződések időtartamát az érintett kérésére egy alkalommal meghosszabbítják. A meghosszabbítás időtartama, amely az adott raktározási szerződésben előírt összmennyiségre vonatkozik, nem lehet több három hónapnál. A meghosszabbítás iránti kérelmet legkésőbb a raktározási szerződés lejártát megelőző három munkanapon belül kell az érintett intervenciós hivatalhoz benyújtani.
Meghosszabbítás esetén a támogatás összege az 1267/2007/EK rendelet 1. cikke (2) bekezdésének megfelelően növekszik.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. február 28-án.